আনন্দপুরের কারখানায় ভয়াবহ অগ্নিকাণ্ড!

ওয়েব ডেস্ক : ভয়াবহ অগ্নিকাণ্ড (Fire) আনন্দপুরের (Anandapur) একটি কারখানায়। ঘটনায় ইতিমধ্যে ১২টি দমকল ইঞ্জিন পৌঁছেছে বলে খবর। তবে সেই আগুন এখনও পুরোপুরি নিয়ন্ত্রণে আনা যায়নি। জানা যাচ্ছে, ঘটনার পর থেকেই খোঁজ পাওয়া যাচ্ছে না তিন নিরাপত্তাকর্মীরও। তাঁরাই রাতে ওই কারাখানার দায়িত্বে ছিলেন। তবে অগ্নিকাণ্ডের পর থেকে তিন জনের মোবাইল বন্ধ বলেই খবর। ফলে তাঁদেরকে নিয়ে উদ্বেগ বাড়ছে।

নরেন্দ্রপুর থানার নাজিরাবাদ (Nazirabad) এলাকায় ওই কারখানায় এই অগ্নিকণ্ডের ঘটনা ঘটে। রাত আড়াইটে নাগাদ এই আগুন লাগে বলে খবর। এই ঘটনার পরেই আতঙ্ক ছড়িয়ে পড়ে স্থানীয়দের মধ্যে। তার পরেই দমকল ও পুলিশে (Police) খবর দেওয়া হয়। এর পরেই ঘটনাস্থলে আসে দমকলের একাধিক ইঞ্জিন। তবে আগুনের তীব্রতা এত ছিল যে চারপাশ কালো ধোঁয়ায় ঢেকে যায়। সূত্রের খবর, অনেকক্ষণ কেটে গেলেও এখনও পুরোপুরি নিয়ন্ত্রণে আনা য়ায়নি আগুনকে।

আরও খবর : বাড়ছে তাপমাত্রা! কবে বিদায় নিচ্ছে শীত? দেখুন

জানা যাচ্ছে, আগুন নিয়ন্ত্রণ আনতে যুদ্ধকালীন তৎপরতায় কাজ করছেন দমকলকর্মীরা। এছাড়া কারখানার ভিতরে বেশ কিছু শ্রমিক আটকে থাকতে পারে বলে আশঙ্কা করা হচ্ছে। অন্যদিকে তিন নিরাপত্তারক্ষীর খোঁজ পাওয়া যাচ্ছে না। ফলে উদ্বেগ বাড়ছে। এই ভয়াবহ অগ্নিকাণ্ডে কারখানায় থাকা বাইক-সহ সরঞ্জামও পুড়ে গিয়েছে বলে খবর।

তবে কীভাবে এই আগুন লাগল সে বিষয়ে এখনও কিছু জানা যায়নি। প্রাথমিকভাবে অনুমান করা হচ্ছে শর্ট সার্কিট থেকে এই আগুন লাগতে পারে। দমকলকর্মী জানাচ্ছেন, কারখানায় দাহ্য পদার্থ মজুত ছিল। তাই আগুন ভয়াবহ আকার নিয়েছে। অন্যদিকে নিখোঁজদের খোঁজে তল্লাশিও শুরু করেছে পুলিশ